Source: https://www.csmtargoviste.ro/tag/stiinta-bacau/
Timestamp: 2019-08-22 20:20:03+00:00

Document:
stiinta bacau – CSM Targoviste
Arhiva tag-ul pentru: stiinta bacau
Sunteți aici: Acasa / stiinta bacau
22/03/2019 /în Volei /de Rosoiu Mihai
Sâmbătă, 23 martie 2019, poate fi ziua care va consfinți revenirea voleiului feminin din Târgoviște în elita națională. După pauza de un sezon în care am fost excluși de pe podiumul Diviziei A1, a sosit momentul să revenim acolo de unde nu trebuia să lipsim nicicând. Meciul cu Știința poate fi finalul cursei pe care Valerijan Luka și fetele sale l-au străbătut în acest campionat anevoios. Cu șase puncte avans avem deja un ascendent în fața adversarelor din weekend, însă o victorie ar rezolva totul încă de la prima înfățișare din play-off.
Cu siguranță nu o să fie simplu, Elevele lui Florin Grapă vin la Târgoviște mai determinate ca oricând. Au în spate un parcurs european impresionant, cu semifinală de CEV Cup, trebuie să-și apere medaliile de bronz câștigate sezonul trecut în fața fetelor noastre și au nevoie doar de un rezultat pozitiv pentru a mai putea spera la o minune.
Pentru noi lucrurile par mai simple, dar e doar o iluzie. Când astrele se aliniază atât de bine pentru tine, nu ai voie să irosești șansa. Publicul târgoviștean și iubitorul de sport din întreg județul au nevoie de rezultate, care să-i facă să simtă din nou importanți și respectați. Pentru ei, fetele noastre nu trebuie să rateze oportunitatea ivită. Un succes în meciul de sâmbătă le-ar așeza definitiv la sufletele târgoviștenilor îndrăgostiți de sport și pentru asta e nevoie de spirit, inteligență și multă dorință de a reuși!
https://i2.wp.com/www.csmtargoviste.ro/wp-content/uploads/2019/03/4-1.jpg?fit=3000%2C2000&ssl=1 2000 3000 Rosoiu Mihai https://www.csmtargoviste.ro/wp-content/uploads/2017/02/logo.png Rosoiu Mihai2019-03-22 01:23:072019-03-22 01:23:07Totul pentru bronz! Sâmbătă, cu Bacăul, un meci cât un campionat
17/11/2015 /în Noutati, Volei /de Ghinea Adrian
Știința Bacău – CSM Tîrgoviște 0:3 (25:27, 13:25, 24:26)
Victorie entuziasmantă pentru echipa de volei a Clubului Sportiv Municipal Târgoviște pe terenul Științei Bacău, una dintre favoritele la cucerirea titlului național. După cele două eșecuri înregistrate cu CSM București, în campionat, și Azeryol Baku, în CEV Cup, elevele lui Stefano Micoli au reușit unul dintre cele mai importante rezultate din actualul campionat regulat.
Conștiente de importanța partidei, târgoviștencele au plecat în Moldova cu un singur gând: victoria. Numai că înainte de disputarea jocului, jucătoarele noastre au aflat că nu se vor confrunta cu trupa lui Florin Grapă la Bacău, ci la Piatra Neamț după ce autoritățile din orașul lui Bacovia au închis sala pentru că nu îndeplinea condițiile de siguranță pentru găzduirea unui asemenea duel. Chiar și așa, vicecampioana a reușit să se concentreze perfect și să obțină un succes absolut vital pentru ocuparea unui loc în fruntea clasamentului la finele sezonului regulat.
Două seturi câștigate în prelungiri și unul la o diferență astronomică i-au asigurat vicecampioanei un succes important în economia actualului sezon, dar și prima poziție din clasamentul Diviziei A1. Cel puțin până la duelul restanță dintre CS Alba Blaj și SCM Craiova voleibalistele noastre vor ocupa prima poziție, mai ales că în următoarea rundă vor înfrunta, tot în deplasare, Universitatea Cluj Napoca, penultima clasată în primul eșalon al voleiului feminin românesc.
https://i0.wp.com/www.csmtargoviste.ro/wp-content/uploads/2015/11/volei1.jpg?fit=1047%2C594&ssl=1 594 1047 Ghinea Adrian https://www.csmtargoviste.ro/wp-content/uploads/2017/02/logo.png Ghinea Adrian2015-11-17 07:47:342015-11-17 07:47:34CSM Târgoviște, noua lideră a voleiului feminin!
08/04/2015 /în Baschet, Noutati, Volei /de Ghinea Adrian
Sportul dâmbovițean trăiește momente de excepție. Datorită celor două echipe ale Clubului Sportiv Municipal Târgoviște, municipiul nostru a ajuns în atenția națională, fiind unul dintre puținele orașe care se poate mândri cu asemenea performanțe.
De altfel, în momentul de față, niciun alt club din România nu se poate lăuda cu faptul că a reușit să califice două echipe în ultimele acte ale celor mai importante competiții naționale, la sporturi olimpice.
Baschetbalistele și voleibalistele CSM-ului se pregătesc pentru marile finale, iar programul acestor meciuri este următorul
Joc 1: Sepsi Sf. Gheorghe– CSM Târgoviște, vineri 10 aprilie ora 20.00 (Sf. Gheorghe)
Joc 2: Sepsi Sf. Gheorghe – CSM Târgoviște, sâmbătă 11 aprilie, ora 19.00 (Sf. Gheorghe)
Joc 3: CSM Târgoviște – Sepsi Sf. Gheorghe, miercuri 15 aprilie, ora 19.00 (Târgoviște)
Joc 4: CSM Târgoviște – Sepsi Sf. Gheorghe, joi 16 aprilie, ora 19.00 (Târgoviște)
Finala se dispută după sistemul CEL MAI BUN DIN CINCI JOCURI, iar echipa care obține TREI VICTORII devine CAMPIOANA ROMÂNIEI. În aceste condiții, meciurile 4 și 5 devin obligatorii doar dacă până la acel moment, niciuna dintre finaliste nu reușește să câștige trei jocuri.
Joc 1: CSM Târgoviște – CS Volei Alba Blaj, joi 16 aprilie, ora 16.00 (Târgoviște)
Joc 2: CSM Târgoviște – CS Volei Alba Blaj, vineri 17 aprilie, ora 19.30 (Târgoviște)
Joc 3: CS Volei Alba Blaj – CSM Târgoviște, sâmbătă 25 aprilie (Blaj)/ oră nestabilită*
Joc 4: CS Volei Alba Blaj – CSM Târgoviște, duminică 26 aprilie (Blaj)/ oră nestabilită*
Joc 5: CSM Târgoviște – CS Volei Alba Blaj, joi 30 aprilie (Târgoviște)/ oră nestabilită*
* Datele de disputare ale meciurilor 3,4,5 sunt cele afișate pe site-ul oficial al Federației Române de Volei. Nu este exclusă posibilitatea ca aceste partide să se joace ÎN ALTE ZILE!!!
https://i2.wp.com/www.csmtargoviste.ro/wp-content/uploads/2015/03/csm1.jpg?fit=960%2C641&ssl=1 641 960 Ghinea Adrian https://www.csmtargoviste.ro/wp-content/uploads/2017/02/logo.png Ghinea Adrian2015-04-08 05:39:482015-04-08 06:02:32PROGRAMUL MARILOR FINALE
22/03/2015 /în Baschet, Noutati, Volei /de Ghinea Adrian
Momente unice pentru Clubul Sportiv Municipal Târgoviște și pentru sportul dâmbovițean, care, pentru prima dată în istoria modernă se poate mândri cu două echipe calificate în semifinalele celor mai importante competiții naționale. Două victorii pentru posteritate, două succese care demonstrează că, în ciuda barierelor care li s-au pus, cele două formații au demonstrat că sportul poate să treacă peste orice.
Seara perfectă a început în două puncte diferite de pe harta României. La Bacău și Galați. În orașul lui Bacovia voleibalistele CSM-ului dădeau cea de-a doua bătălie din războiul cu supercampioana țării din voleiului feminin românesc, Știința. Mai la sud, pe malul Dunării, baschetbalistele mergeau pentru a învinge Phoenixul lui Florin Nini, ceea ce însemna calificarea în semifinale, acolo unde colegele și prietenele de la volei ajunseseră deja.
Presiunea era pe umerii târgoviștencelor în ambele situații. Atât voleibalistele, cât și campioanele veneau după două jocuri mai puțin reușite, la finalul cărora „prietenii” începuseră să clevetească. Cu dinții strânși și cu piepturile înainte, fetele CSM-ului au început luptele pe cele două fronturi moldave.
Știința Bacău – CSM Târgoviște 2 – 3 (21:25, 25:17, 16:25, 25:17, 14:16)
Învinse clar în prima manșă de campioană, fetele lui Dragan Nesic au început decis meciul de pe terenul Științei. Au câștigat primul set la 21 și au dat primul semnal războinic. Lumea din tribunele sălii băcăuane a început să-și revină după ce favoritele au revenit în joc și s-au impus în următorul segment al duelului. Următoarele două seturi s-au desfășurat după aceleași coordonate, cu mențiunea că CSM-ul a făcut spectacol în manșa a treia, reușind să-și reducă la tăcere mult mai experimentata rivală. Tabela a indicat egalitate, iar meciul avea nevoie de un „decisiv” care ar fi rezolvat, în bună măsură, ecuația echipei calificate în finală sau ar fi dus seria semifinală într-un punct pe care fanii Târgoviștei doar îl visau. Și când nimeni nu mai credea, Târgoviștea a demonstrat că victoria din campionat nu a fost întâmplătoare și a mai detonat o bombă. De data asta uriașă și care ar putea să ne aducă ceea ce nici măcar nu ne-am permis să sperăm. CS Municipal a câștigat pe terenul campioanei și a mai câștigat ceva. Dreptul de a visa la finală.
Phoenix Galați – CS Municipal Târgoviște 76 – 91 (24:24, 24:18, 13:26, 15:23)
La nici 200 de kilometri distanță de thriller-ul de la Bacău, campioana baschetului feminin românesc, CS Municipal Târgoviște încerca să ajungă în semifinalele Ligii Naționale. Meciul din tur nu fusese simplu pentru Givens și compania, finalul fiind decisiv în stabilirea câștigătoarei, iar primele două sferturi confirmau, dacă mai era nevoie, că Phoenix-ul era un adversar greu de ucis. Numai că o echipă mare, cu o istorie în spate, așa cum este CS Municipal își demonstrează valoarea tocmai în aceste momente, iar campioana s-a comportat ca atare. A revenit spectaculos și a câștigat pe trenul trupei create de fostul antrenor al campioanei, Florin Nini. Cu tridentul american (Coker, Poole, Givens) în zi de grație pe fază ofensivă, trupa lui Dan Fleșeriu și-a atins obiectivul, bifând al doilea succes consecutiv, echivalentul calificării în semifinalele Ligii Naționale de baschet feminin, acolo unde va da peste eterna rivală, ICIM Arad, învingătoare la rându-i în confruntarea cu Danzio Timșoara.
Urmează minimum două dueluri cu Știința Bacău la volei feminin, care se vor disputa pe 28 și 29 martie, în Sala Sporturilor din Târgoviște, iar pentru echipa de baschet primele două jocuri ale semifinalei cu ICIM, ceea ce transformă orașul nostru mic, într-un punct URIAȘ pe harta sportului românesc.
https://i1.wp.com/www.csmtargoviste.ro/wp-content/uploads/2015/02/poza.jpg?fit=960%2C641&ssl=1 641 960 Ghinea Adrian https://www.csmtargoviste.ro/wp-content/uploads/2017/02/logo.png Ghinea Adrian2015-03-22 18:35:512015-03-22 18:39:03O duminică MINUNATĂ!
22/03/2015 /în Noutati, Volei /de Ghinea Adrian
Stiinta Bacau – CSM Targoviste 3 – 0 ( 25:12, 25:19, 25:14 )
CS Municipal Târgoviște a început rău seria meciurlor din semifinalele Campionatului Național de volei feminin. Jucătoarele pregătite de Dragan Nesic au fost învinse categoric de Știința Bacău, campioana României în exercițiu și principal favorite la cucerirea titlului și în acest sezon competițional.
Dâmbovițencele nu au mai reușit să repete jocul bun pe care l-au etalat în timpul campionatului, când reușeau să învingă chiar pe terenul jucătoarelor lui Florin Grapă.
Încă din primul set, moldovencele au arătat că sunt într-o formă de invidiat și s-au impus cu 25 – 12. În manșa secundă, CS Municipal a dat semen de revenire, însă spre final tot Știința a fost cea care a controlat jocul, reușind să facă 2-0.
Meciul s-a încheiat rapid după ce echipa gazdă a mai reușit un tur de forță în setul al treilea pe care l-a câștigat cu 25-14, reușind astfel să ia un avantaj important în seria semifinală.
https://i2.wp.com/www.csmtargoviste.ro/wp-content/uploads/2015/03/volei2.jpg?fit=960%2C642&ssl=1 642 960 Ghinea Adrian https://www.csmtargoviste.ro/wp-content/uploads/2017/02/logo.png Ghinea Adrian2015-03-22 06:21:332015-03-22 06:21:33Eșec în fața campioanei

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM